
RAPORT DE SPECIALITATE

privind aprobarea contractului de cesiune a creantei Aquatim SA asupra Colterm SA catre Municipiul Timisoara

Având în vedere Expunerea de motive a Primarului Municipiului Timișoara și Proiectul de hotărâre privind aprobarea contractului de cesiune a creantei Aquatim SA asupra Colterm SA catre Municipiul Timisoara,  
Facem următoarele precizări:
Prin Hotararea Consiliului Local nr. 202/2016 s-a aprobat majorarea capitalului social al Companiei Locale de Termoficare Colterm SA cu suma de 83,95 milioane lei. 
Datoriile cumulate ale Companiei Locale de Termoficare Colterm SA catre Aquatim SA se ridica la suma de 10,9 milioane lei (exclusiv penalitati), datorii acumulate in timp din lipsa fondurilor necesare pentru achitarea acestora. Aquatim SA furnizeaza catre Colterm SA apa necesara producerii energiei termice.
Urmare a negocierilor intre reprezentantii Municipiului Timisoara, Aquatim SA si Colterm SA s-a hotarat  cedarea creantei Aquatim SA catre Municipiul Timisoara, printr-un contract de cesiune de creanta (atasat). Astfel, suma care reprezinta pretul cesiunii de creanta va fi achitata de catre Municipiul Timisoara in contul majorarii de capital social datorate de aceasta catre Colterm SA.
În conformitate cu prevederile articolele 1566-1586 din Codul Civil,
Propunem aprobarea contractului de cesiune a creantei Aquatim SA asupra Colterm SA catre Municipiul Timisoara.
	Având în vedere prevederile legale expuse în prezentul raport, apreciez că proiectul de hotărâre privind aprobarea contractului de cesiune a creantei Aquatim SA asupra Colterm SA catre Municipiul Timisoara, îndeplinește condițiile pentru a fi supus dezbaterii și aprobării plenului consiliului local. 

